5 Polytechnic Project-এ মাজহারুল ইসলামের নিয়োগের পেছনে একটি ইতিহাস আছে। এই প্রকল্পের জন্য বিশ্বব্যাংক থেকে স্থপতি Serge Kadleigh আসেন স্থানীয় স্থপতি নির্বাচনের জন্য। একদিন মাজহারুল ইসলাম সাহেবের বাসায় তিনি উপস্থিত হন। তিনি বলেন যে, ঢাকায় Institute of Fine Arts I Public Library ভবন দেখে প্রীত হয়ে এগুলোর স্থপতি ইসলাম সাহেবের নাম ও ঠিকানা জানতে পারেন। তাই তিনি তাঁর কাছে এসেছেন যে, তিনি এ-প্রকল্পের দায়িত্ব নেবেন কিনা জানতে। তবে বিশ্বব্যাংকের শর্ত হিসেবে Principal স্থপতি হতে হবে একজন US স্থপতি। মাজহারুল ইসলাম সাহেব তাঁর আমেরিকার সহপাঠী Stanley Tigerman-এর নাম বললেন। Kadeigh সম্মত হয়ে এ জুটিকে কাজ দিতে মনস্থ করেন।